EXPLICATIO. 8 7 
cerebri nec debitam formam , nec naturalem magnitudinem acquisivit , licet 
organa manducationis , atque in genere omnia faciei ossa , bene evoluta sint. 
Figura 1. 
fn cranio a latere sinistro delineato constat quantopere frons complanata est, 
sed superior cranii pars retrorsum a vertice ad cristam occipitalem aequabilem 
convexam habet superficiem. Partibus vero condyloideis ossis occipitis solito 
magis descendentibus, inferior occipitis ossis pars cum ipsius superiore parte 
angulum obtusum format, dum ipsa inferior pars cerebello respondens magis 
etiam est complanata. Basilaris pars oblique valde adscendit, et distantia inter 
processus pterygoideos et condylos ossis occipitis solito minor est. estigium 
musculi Temporalis crenam notabilem exhibet. Processus mammi ares si 
parvi. Sutura coronalis omnino deficit. Orbita naturalis est magnitu. inis, 
maxillaria superiora et ossa nasi valde sunt evoluta. Maxilla vero infeuoi est 
tenera et in parte mentali multum descendit. Dentes probant dentitionem se- 
eundam nondum plane fuisse absolutam. 
Figura 2. 
Idem cranium ab anteriore delineatum. 
Conceptaculi cerebri ossa in vertice tantopere sunt contracta, ut inter vestigia 
musculorum Temporalium spatium non valde magnum adsit. In orbitis cer- 
nuntur fissurae lacerae breves , sed amplae. Sinus frontales bene sunt evoluti. 
Dentium coronae plagas cariosas monstrant. 
Figura 3. 
Conceptaculum cerebri ab interiore visum, sectione horizontali ablata superiore 
narte supra orbitas atque tentorium cerebelli , demonstrat sinus frontales satis 
esse insignes , formam totius conceptaculi cerebri magis ad triangularem quam 
ad ovalem formam accedere, atque ossa non valde esse crassa. Os cribriforme 
reconditum quasi est in sulco profundo inter lamellas orbitales valde convexas. 
Processus priores ossis multiformis sunt breves, sed ampli. Sella turcica pro- 
funde exsecta est , lamina posteriore imprimis valde adseendente. Pars basilaris 
oss is occipitis fere perpendiculariter sita est. Foramina rotunda pro ramis se- 
cundis nervorum quinti paris solito minora , ovalia vero foramina pro ramis 
tertiis quinti paris majora, imprimis foramen sinistrum. Lunulae majores inter 
os occipitis et ossa petrosa solito angustiores, minores contra justo majores. 
Y 2 
